CELEX: 32014R0502
Language: da
Date: 2014-03-11 00:00:00
Title: Kommissionens delegerede forordning (EU) nr. 502/2014 af 11. marts 2014 om supplering af Rådets forordning (EF) nr. 73/2009 og Europa-Parlamentets og Rådets forordning (EU) nr. 1307/2013 hvad angår grundlaget for beregning af de nedsættelser, som medlemsstaterne skal anvende over for landbrugerne som følge af den lineære nedsættelse af betalinger i 2014 og finansiel disciplin for kalenderåret 2014

16.5.2014   
            
            
               DA
            
            
               Den Europæiske Unions Tidende
            
            
               L 145/20
            
         KOMMISSIONENS DELEGEREDE FORORDNING (EU) Nr. 502/2014
   af 11. marts 2014
   om supplering af Rådets forordning (EF) nr. 73/2009 og Europa-Parlamentets og Rådets forordning (EU) nr. 1307/2013 hvad angår grundlaget for beregning af de nedsættelser, som medlemsstaterne skal anvende over for landbrugerne som følge af den lineære nedsættelse af betalinger i 2014 og finansiel disciplin for kalenderåret 2014
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 140a,
   under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (2), særlig artikel 8, stk. 3, og
   ud fra følgende betragtninger:
   
               (1)
            
            
               I artikel 40, stk. 3, i forordning (EF) nr. 73/2009, som ændret ved artikel 6, stk. 2, i Europa-Parlamentets og Rådets forordning (EU) nr. 1310/2013 (3), fastsættes en lineær nedsættelse af de direkte betalinger i regnskabsåret 2014. I artikel 8 i forordning (EU) nr. 1307/2013 fastsættes bestemmelser om en nedsættelse af de direkte betalinger for at sikre finansiel disciplin. Der bør fastsættes bestemmelser for at sikre optimal anvendelse af nedsættelserne i 2014.
            
         
               (2)
            
            
               Af hensyn til gennemsigtighed og forudsigelighed bør metoden til beregning af begge nedsættelser ved udregningen af betalingerne til landbrugere i 2014 svare til metoden til beregning af den lineære nedsættelse af direkte betalinger som følge af anvendelsen af artikel 8, stk.1, i forordning (EF) nr. 73/2009 og nedsættelsen som følge af finansiel disciplin i henhold til artikel 11 i samme forordning, som fastsat i artikel 79, stk. 1, i Kommissionens forordning (EF) Nr. 1122/2009 (4) og i henhold til Kommissionens delegerede forordning (EU) nr. 635/2013 (5).
            
         
               (3)
            
            
               Artikel 29, stk. 5, i forordning (EF) nr. 73/2009, som ændret ved artikel 6, stk. 1, i Europa-Parlamentets og Rådets forordning (EU) nr. 1310/2013, giver mulighed for, at medlemsstaterne fra den 16. oktober 2014 kan udbetale forskud til landbrugerne med hensyn til ansøgninger indgivet i 2014. For at sikre overensstemmelse med de regler, der var gældende i 2013 i henhold til Kommissionens gennemførelsesforordning (EU) nr. 946/2013 (6), som fastsætter, at der kan udbetales forskud uden hensyntagen til justering som følge af finansiel disciplin i henhold til artikel 11 i forordning (EF) nr. 73/2009, bør der i 2014 udbetales forskud, uden at der tages hensyn til nedsættelser som følge af finansiel disciplin i henhold til artikel 26 i Europa-Parlamentets og Rådets forordning (EU) nr. 1306/2013 (7) og artikel 8 i forordning (EU) nr. 1307/2013. Betalingen af restbeløbet fra den 1. december 2014 bør tage hensyn til den justeringssats vedrørende finansiel disciplin, der var gældende på daværende tidspunkt.
            
         
               (4)
            
            
               Da denne forordning gælder støtteansøgninger for 2014, bør den træde i kraft dagen efter offentliggørelsen i Den Europæiske Unions Tidende —
            
         VEDTAGET DENNE FORORDNING:
   Artikel 1
   Nedsættelser som følge af den lineære nedsættelse af direkte betalinger i 2014 i henhold til artikel 40, stk. 3, i forordning (EF) nr. 73/2009 samt nedsættelser som følge af finansiel disciplin i henhold til artikel 8 i forordning (EU) nr. 1307/2013 for kalenderåret 2014 anvendes på summen af betalingerne fra de forskellige støtteordninger i bilag I til forordning (EF) nr. 73/2009, som hver enkelt landbruger er berettiget til i overensstemmelse med artikel 78 i forordning (EF) nr. 1122/2009.
   Disse nedsættelser skal anvendes før nedsættelserne i artikel 79, stk. 2, i forordning (EF) nr. 1122/2009.
   Artikel 2
   Forskud, der er fastsat i artikel 29, stk. 5, i forordning (EF) nr. 73/2009, kan udbetales, uden at der tages hensyn til nedsættelserne som følge af finansiel disciplin i henhold til artikel 26 i forordning (EU) nr. 1306/2013 og artikel 8 i forordning (EU) nr. 1307/2013. Betaling af restbeløbet til støttemodtagere fra den 1. december 2014 skal tage hensyn til justeringssatsen for den finansielle disciplin, der var gældende på tidspunktet for de samlede direkte betalinger for kalenderåret 2014.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den finder anvendelse på støtteansøgninger for 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. marts 2014.
      
         
            For Kommissionen
         
         José Manuel BARROSO
         
            Formand
         
      
   
   
      (1)  EUT L 30 af 31.1.2009, s. 16.
   
      (2)  EUT L 347 af 20.12.2013, s. 608.
   
      (3)  Europa-Parlamentets og Rådets forordning (EU) nr. 1310/2013 af 17. december 2013 om fastsættelse af visse overgangsforanstaltninger vedrørende støtte til landdistriktsudvikling fra Den Europæiske Landbrugsfond for Udvikling af Landdistrikterne (ELFUL), om ændring af Europa-Parlamentets og Rådets forordning (EU) nr. 1305/2013 for så vidt angår midler og deres fordeling i 2014 og om ændring af Rådets forordning (EF) nr. 73/2009 og Europa-Parlamentets og Rådets forordning (EU) nr. 1307/2013, (EU) nr. 1306/2013 og (EU) nr. 1308/2013 med hensyn til deres anvendelse i 2014 (EUT L 347 af 20.12.2013, s. 865).
   
      (4)  Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (EUT L 316 af 2.12.2009, s. 65).
   
      (5)  Kommissionens delegerede forordning (EU) nr. 635/2013 af 25. april 2013 om supplering af Rådets forordning (EF) nr. 73/2009 hvad angår grundlaget for beregning af de nedsættelser, som medlemsstaterne skal anvende over for landbrugerne som følge af tilpasningerne af betalinger i 2013 og finansiel disciplin for kalenderåret 2013 (EUT L 183 af 2.7.2013, p. 1).
   
      (6)  Kommissionens gennemførelsesforordning (EU) nr. 946/2013 af 2. oktober 2013 om forskud, der fra den 16. oktober 2013 skal udbetales af de direkte betalinger, der er anført i bilag I til Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (EUT L 261 af 3.10.2013, s. 25).
   
      (7)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).